  Майя Бывальцева Москваын 14–15 южтолэзе ортчем «Россия — луонлыкъёслэн кунзы» Удмуртиысь 50 егитъёс ветлӥзы. Бадӟым эскпертъёсты — министръёсты, бадӟым корпорациослэсь кивалтӥсьёссэс — кылзӥськыны туж тунсыко вал, вераз ивортодэтъя «Удмуртия» агентстволы форуме пыриськем Александр Евсеев. Удмуртиысь улон юртъёслэн кенешъёссылэн огазеяськонзылэн кивалтӥсез Азьмурт грантъёсъя фондлэн мерлыко ӵектосъёсъя вожвылъяськоназ вормем егит азьветлӥсьёслэн командаязы вал. Егитъёсын вераськизы Фондлэн кивалтӥсез Илья Чукалин, озьы ик пӧртэм ӧръёсъя кивалтӥсьёсыз. Мон со ӧръя валай, кыӵе уж нуыны кулэ, мерлыко ӵектос, кудзэ нуиськод, со адямиослы тросгес пайда мед ваёз шуыса: сое кулэ не только ас коллективен, шуом, нуыны, сое трос адямиослы мерлыко вотэсъёс пыр, интернет пыр ваньзэ вӧлмытыны кулэ, кыӵе вань инструментъёс, сое ваньзэ вӧлмытыны кулэ шуыса Александр Евсеев, Удмуртиысь улон юртъёслэн кенешъёссылэн огазеяськонзылэн кивалтӥсезСолэн кылъёсызъя, Фондлэн та форумын ужпумез вал валаны, кызьы со егит кивалтӥсьёслы, грантъёс сётъям сяна, эшшо кусыпъёс юнматонын юрттыны быгатоз. Егит азьветлӥсьёс та ласянь асьсэлэсь дэмланъёссэс веразы. «Милям нимысьтыз сессия вал, «мозговой штурм» выллем, валаны, мар фондлы эшшо малпано, со мед пайдаёгес мед ужалоз шуыса. Тани али Фонлэн вань сайтэз, кытын ваньмыз, кин грант басьтэ, со сайтын ужало, дэмламы ми, сайт сяна, мобильной приложение лэсьтыны: кыӵе ке но ужрад ортче ке, мобильной приложение пыр соку ик луэ лэсьтыны фотографиос, информациез сразу келяны ужрад сярысь. Яке, шуом, Фонд президентских грантов со огазеяськонъёслы, кудъёсыз грантъёсын вормисьёс луо, сразу мед быгатоз сётыны дэмланъёс, герӟет сыӵе бадӟым огазеяськонъёсын — ВКонтакте, Мейл ру, Фейсбук яке Гугл — вот соос информационной партнеръёсыз мед луозы шуыса», — валэктӥз Александр Евсеев. Со сяна, егитъёслэн мукет ӧръёсъя но ужрадъёсы пыриськемзы луиз. Котькудӥз аслыз тунсыко луись экспертъёсты кылзыны быгатӥз. «Форумлэн организациез мыным туж кельшиз. <…> Котькудӥз ачиз, аслаз малпанъёсызъя, аслаз кулэлыкезъя быръе, кытчы мыныны. <…> Сбербанклэн вал тунсыко, Герман Греф вераськиз. Тунсыко вал кылзӥськыны кунсьӧр ужъёсъя министрез Лавровез, солэн но вал сессиез. Озьы ик тунсыко вал Кудринэз (Алексей Кудрин, Стратеги разработкаосъя центрлэн кенешезлэн тӧроез — ред.) кылзӥськыны», — вераз Удмуртиысь улон юртъёслэн кенешъёссылэн огазеяськонзылэн кивалтӥсез. Оглом, та форумын ваньмыз герӟаськемын вал егитъёслэн туала улонын луонлыкъёсынызы — кызьы луэ азинскыны, марлы бадӟымгес саклык висъяны. Ужрад туж пайдаё вал, пусйиз Евсеев. Ватсалом, Александр Евсеевлэн «Развитие механизмов общественного контроля в сфере ЖКХ Удмуртии» ӵектосэз 1 миллион 936 миллион манет пала грант утӥз. Со чотын Ижкарын, Воткаын, Глазкарын, Можгаын но Сарапулын жилищно-коммунальной юрттӥськет сётонэз мерлык ласянь чакланъя муниципал центръёс кылдытэмын луозы. «Россия — луонлыкъёслэн кунзы» форуме Россилэн 85 улосвылъёсысь 6 сюрс 500 пала егитъёс пыриськизы. Ужанрадлык 14 ӧръёсъя кылдытэмын вал. Тегъёс: Мерлык Ижкар егитъёс Удмуртия форум  